****

**Teniszpálya-használat rendje - HÁZIREND**

**1. Bejelentkezés, fizetés**

* Pályát biztosítani a szabad idősávok függvényében, előzetesen (személyesen, telefonon vagy e-mailben) egyeztetett és visszaigazolt időpontra tudunk.
* Pályahasználat (pályára lépés) előtt mindenesetben kötelező bejelentkezni a recepción! Világítást csak bejelentkezéskor kapcsolunk!
* **A pálya az adott idősávra szóló bérlettel vagy az idősávnak megfelelő pályadíj megfizetése után vehető igénybe.**
* Minden megkezdett óra az aktuális idősáv szerinti díjszabásnak megfelelően fizetendő.
* A lejátszott óra után minden megkezdett félórát meg kell megfizetni. (következő órára szóló pályafoglaltságtól függetlenül.)
* Fizetni készpénzzel, kártyával vagy utalással lehetséges.
* Amennyiben az edző foglalja a pályát, az edző köteles a lemondásról is gondoskodni!
* Ha lemondási időn belül kerül a foglalás lemondásra vagy nem kerül lemondásra a pálya, a bérlő csak azután foglalhat újra pályát, ha kifizette az elmaradt pályabérletet

**2. Bérletre vonatkozó szabályok**

1. Érvényesség: megvásárolt bérletek kizárólag az előzetesen meghirdetett szezonidőtartam alatt, adott nap(ok), adott idősávjában érvényesek. A szezonbérlet megvásárlása kedvezményes áron biztosítja bérlőnek a szezon ideje alatt a foglalt időpontban az adott pályát.
2. Bérlet terhére alkalmi jelleggel sem lehet időpontot módosítani. (kivéve pótlás)
3. **Lemondás: 48 órával a pályahasználat megkezdése előtt lehetséges. 48 órán belül lemondott vagy le nem mondott alkalmat „lejátszott alkalomnak” tekintünk. Az azonos napon lemondott és másik órába áttett órák is lemondásnak minősülnek.**
4. **A szezonban 2 db, időben lemondott óra pótolható. Természetesen az időjárás miatt használhatatlan pályák bérlése pótolható!**
5. Az esetleges jövőbeni lemondások előre nem pótolhatóak.
6. A be nem fizetett szezonbérletek pályái nem pótolhatóak.
7. Az időben (48 órával előbb) lemondott, „megmaradt” bérletes alkalmat – szabad pálya függvényében – a recepciós kollégákkal történt előzetesen leegyeztetett időpontban lehet lejátszani a bérlet terhére. (Főidőben nem tudunk pótlási lehetőséget biztosítani!) Ezek a fel nem használt órák kizárólag abban az esetben pótolhatók, ha sikerült a lemondott órát értékesíteni.
8. Pótlásra 30 napon belül ill. az adott szezonban van lehetőség, különben „lejátszott alkalomnak” tekintjük.
9. Amennyiben a pályák foglaltsága nem teszi lehetővé, pótlás céljából idősávot biztosítani – garanciát vállalni a pótlásra – nem tudunk. Megértésüket köszönjük!
10. **A Bérlet megvásárlásával egy időben bérlő elfogadja a Római Teniszakadémia mindenkori bérletvásárlási és felhasználási rendjét.** Amennyiben ezt nem tudja betartani, úgy alkalmi foglalást kell eszközölni!

**3. Pályán tartózkodás**

• A pályákon 6 év alatti gyermekek csak kísérővel tartózkodhatnak.
• A pálya berendezési és felszerelési eszközeit csak rendeltetésüknek megfelelően lehet használni.
• A pályákra kerékpárt, babakocsit, Nordic Walking botokat, szúró-, vágóeszközt, valamint üveget bevinni tilos!
• A pálya minden óra megkezdésétől, óra 55. percéig használható játékra. (Pl.: 07:00-07:55-ig vagy dupla óra esetén 07:00-08:55-ig)
• A játékot óra 55-kor kérjük befejezni és a pályát a következő vendég számára, kifogástalan állapotban – pályát lehúzva, eszközöket visszatéve – és időben átadni.
• Megkezdett játék hosszabbítása abban az esetben lehetséges, ha a recepción jelzik az igényt, ha a következő órára nincs foglalás, pályahasználati díj előzetesen (játék és hosszabbítás között) megfizetésre került.
Bármely feltétel nem teljesülése esetén a pályát időben el kell hagyni és átadni.

**4. Öltözet**

• A klub és a pályák területére kizárólag a sporttevékenységnek (főként Tenisz Etikettnek) megfelelő, adott sporttevékenység végzéséhez alkalmas sportfelszerelésben lehet belépni, melyet a játék és területen tartózkodás teljes ideje alatt kötelező viselni.
• Felső és alsó ruházat viselése a teniszpályákon kötelező!

**5. Öltözők igénybevétele**

• Öltözőszekrényekhez kulcs – szabad szekrények függvényében – letét ellenében kérhető a recepciós pultnál.
• Használat során kérjük a rendet, a tisztaságot, higiénikus környezetet fenntartani; és a helyiségek-, létesítmények állapotát megőrizni.
• Az öltöző helyiségekben saját elektromos berendezés használata (pl. hajszárító) csak fokozott odafigyelés mellett, saját felelősségre lehetséges.
• Az öltözők felügyeletével megbízott személyek (munkatársak) kérései, figyelmeztetései, utasításai minden esetben kötelező érvényűen betartandóak és követendőek.
• Távozáskor kérjük, lekapcsolt világítással, elzárt vízcsapokkal elhagyni a helyiséget.
• Kérjük, vegyék figyelembe recepciónk mindenkori nyitvatartási idejét és az öltözőket legkésőbb 10 perccel pályazárást követően szíveskedjenek elhagyni.
• Nem rendeltetésszerű használatból eredő kár, rongálás tényét – szándékosságtól függetlenül – kárt okozó köteles bejelenteni és a teljes költséget megtéríteni.
• Öltözőkben saját eszközöket, ruházatot tárolni higiéniai okokból is TILOS, így az ott hagyott tárgyakat onnan eltávolítjuk, tárolásukról nem gondoskodunk.

**6. Parkolás**

• A Római Teniszakadémia kerítésen belüli területén gépjárművel megállni tilos! Parkolni az Mátyás király úti parkolóban lehet.

• Motort a Teniszakadémia területére csak lekapcsolt motorral lehet betolni.

• A bicikliket a kerékpár tárolóba kérjük beállítani

**7. Egyéb**

• Kérjük, hogy a szemetet (pl.: kiürült üdítős palackok) a megfelelő szelektív szemetesekbe helyezzék el.
• A létesítmény területén kamerás megfigyelő rendszer működik.

• A Római Teniszakadémia területén (beleértve: Tenisz Klub területe, öltözők, pályák, recepció, büfé és a parkoló)- hagyott tárgyakért felelősséget nem vállalunk, azokat nem tároljuk.

• A klub szolgáltatásait mindenki a saját felelősségére veheti igénybe.
• A létesítményt mindenki csak saját felelősségére használhatja. Esetleges balesetekért a pálya üzemeltetője felelősséget nem vállal.

• A létesítményünkbe mindenki kikapcsolódni jön, és a szabadidő mindenki számára fontos és értékes, ezért kérjük, hogy a park teljes területén, illetve a bérelt pályán fokozottan tartózkodjanak a durva, agresszív, hangoskodó magatartástól, játékstílustól!

A házirend és szabályok be nem tartása – annak súlyától függően – pályahasználattól való eltiltást vonhat maga után!

Jó játékot és kellemes időtöltést kívánunk minden kedves vendégünknek!

Márky Jenő - Római Teniszakadémia Center Kft